
DR. 30.11.2010 62 

 
bertujuan khas. Mengapa kerajaan negeri menawarkan konsep ataupun model 
holistik ini?  

 Kerajaan negeri yakin bahawa model ini adalah penyelesaian terbaik 
kerana rawatan dan agihan air yang dilakukan akan dilakukan oleh pengendali 
tunggal. Ini akan mengurangkan tarif air kerana tiada isu kos pemindahan, kerana 
pada masa ini pengendali rawatan air meletakkan nilai keuntungan yang tinggi. Ini 
menyebabkan syarikat pengagihan air meningkatkan tarif air yang berkenaan.  

 Tuan Pengerusi [Datuk Ronald Kiandee]: Ya, boleh gulung.  

 Tuan Mohamed Azmin  Ali [Gombak]: Berapa minit Tuan Pengerusi?  

 Tuan Pengerusi [Datuk Ronald Kiandee]: Sepuluh sudah masuk 
sebelas.  

 Tuan Mohamed Azmin Ali [Gombak]: Sudah masuk sebelas? Saya 
minta tambahan sedikit. Saya juga ingin mendapat penjelasan daripada Yang 
Berhormat Menteri, apakah Kerajaan Pusat bercadang untuk memberi sekali lagi 
pinjaman mudah ataupun soft loan atau lebih tepat lagi bailout untuk Syarikat 
ABAS berjumlah RM1 bilion pada tahun 2010 ini.  

Akhirnya Tuan Pengerusi, saya juga ingin menyentuh soal krisis air dan 
Projek Penyaluran Air Pahang – Selangor. Kerajaan negeri kekal berpendapat 
bahawa krisis air yang diuar-uarkan oleh Kerajaan Pusat akan berlaku pada 2012 
itu, hanya spekulasi semata-mata. Kerajaan negeri telah pun menjalankan kajian 
pengurusan dan permintaan air untuk menentukan jumlah air yang digunakan 
pengguna di negeri ini pada ketika ini dan juga di masa yang akan datang.  

Data yang disiapkan oleh SYABAS ini tidak tepat dalam meramalkan 
keperluan pengguna air di Kuala Lumpur, Selangor dan juga Putrajaya. Oleh 
kerana Kerajaan Pusat bergantung kepada kajian sumber air nasional (NWRS) 
yang dilakukan oleh EPU pada tahun 2000. Malah Selangor yakin Projek 
Penyaluran Air Mentah Pahang – Selangor juga berdasarkan kajian yang sama.  

Perlu diingatkan bahawa NWRS per kapita keperluan air tidak didasarkan 
kepada design guideline of water supply systems yang dihasilkan oleh Persatuan 
Air Malaysia seperti yang kita dimaklumkan. Sebaliknya mereka menggunakan 
pendekatan keperluan air yang didasarkan kepada unjuran pertumbuhan KDNK 
Nasional yang berubah mengikut pasaran ekonomi global yang tidak stabil sejak 
krisis ekonomi dunia yang turut menjejaskan ekonomi Malaysia.  

Fakta penting yang perlu diberi perhatian ialah anggaran NWRS untuk 
Selangor dan Kuala Lumpur adalah 500 sehingga 1,224 liter per kapita sehari 
pada tahun 2010 berbanding dengan penggunaan air per kapita sehari yang 
dilaporkan di bandar-bandar utama dunia seperti Singapura hanya 328 liter. 
Sydney hanya 214 liter dan New York 420 liter.  

Oleh kerana itulah kita percaya bahawa anggaran permintaan air yang 
melonjak naik ini adalah merupakan satu spekulasi sekali lagi untuk melindungi 
dan menjamin kepentingan kroni-kroni syarikat-syarikat yang ada kepentingan 
UMNO dan Barisan Nasional.  

Akhirnya Tuan Pengerusi, saya juga ingin mengingatkan supaya seperti 
yang dicadangkan oleh Kerajaan Negeri Selangor, Kerajaan Persekutuan untuk 
menghitung semula permintaan air dengan lebih tepat sebelum berhasrat untuk 
melaksanakan sebuah lagi projek mega yang mencecah kos hampir RM9 bilion.  



bertujuan khas. Mengapa kerajaan negeri menawarkan konsep ataupun model holistik ini?. Kerajaan negeri yakin bahawa model ini adalah penyelesaian terbaik kerana rawatan dan agihan air yang dilakukan akan dilakukan oleh pengendali tunggal. Ini akan mengurangkan tarif air kerana tiada isu kos pemindahan, kerana pada masa ini pengendali rawatan air meletakkan nilai keuntungan yang tinggi. Ini menyebabkan syarikat pengagihan air meningkatkan tarif air yang berkenaan. Tuan Pengerusi [Datuk Ronald Kiandee]: Ya, boleh gulung. Tuan Mohamed Azmin Ali [Gombak]: Berapa minit Tuan Pengerusi?. Tuan Pengerusi [Datuk Ronald Kiandee]: Sepuluh sudah masuk sebelas. Tuan Mohamed Azmin Ali [Gombak]: Sudah masuk sebelas? Saya minta tambahan sedikit. Saya juga ingin mendapat penjelasan daripada Yang Berhormat Menteri, apakah Kerajaan Pusat bercadang untuk memberi sekali lagi pinjaman mudah ataupun soft loan atau lebih tepat lagi bailout untuk Syarikat ABAS berjumlah RM1 bilion pada tahun 2010 ini. Akhirnya Tuan Pengerusi, saya juga ingin menyentuh soal krisis air dan Projek Penyaluran Air Pahang- Selangor. Kerajaan negeri kekal berpendapat bahawa krisis air yang diuar-uarkan oleh Kerajaan Pusat akan berlaku pada 2012 itu, hanya spekulasi semata-mata. Kerajaan negeri telah pun menjalankan kajian pengurusan dan permintaan air untuk menentukan jumlah air yang digunakan pengguna di negeri ini pada ketika ini dan juga di masa yang akan datang. Data yang disiapkan oleh SYABAS ini tidak tepat dalam meramalkan keperluan pengguna air di Kuala Lumpur, Selangor dan juga Putrajaya. Oleh kerana Kerajaan Pusat bergantung kepada kajian sumber air nasional (NWRS) yang dilakukan oleh EPU pada tahun 2000. Malah Selangor yakin Projek Penyaluran Air Mentah Pahang- Selangor juga berdasarkan kajian yang sama. Perlu diingatkan bahawa NWRS per kapita keperluan air tidak didasarkan kepada design guideline of water supply systems yang dihasilkan oleh Persatuan Air Malaysia seperti yang kita dimaklumkan. Sebaliknya mereka menggunakan pendekatan keperluan air yang didasarkan kepada unjuran pertumbuhan KDNK Nasional yang berubah mengikut pasaran ekonomi global yang tidak stabil sejak krisis ekonomi dunia yang turut menjejaskan ekonomi Malaysia. Fakta penting yang perlu diberi perhatian ialah anggaran NWRS untuk Selangor dan Kuala Lumpur adalah 500 sehingga 1,224 liter per kapita sehari pada tahun 2010 berbanding dengan penggunaan air per kapita sehari yang dilaporkan di bandar-bandar utama dunia seperti Singapura hanya 328 liter. Sydney hanya 214 liter dan New York 420 liter. Oleh kerana itulah kita percaya bahawa anggaran permintaan air yang melonjak naik ini adalah merupakan satu spekulasi sekali lagi untuk melindungi dan menjamin kepentingan kroni-kroni syarikat-syarikat yang ada kepentingan UMNO dan Barisan Nasional. Akhirnya Tuan Pengerusi, saya juga ingin mengingatkan supaya seperti yang dicadangkan oleh Kerajaan Negeri Selangor, Kerajaan Persekutuan untuk menghitung semula permintaan air dengan lebih tepat sebelum berhasrat untuk melaksanakan sebuah lagi projek mega yang mencecah kos hampir RM9 bilion.